მაია შილაკაძე
მაია შილაკაძე (დ. 17 თებერვალი, 1965, თბილისი) — ქართველი აკრობატი. სსრკ სამგზის ჩემპიონი (1979, 1980, 1981). მსოფლიოს თასის გათამაშების ორგზის მეორე პრიზიორი (1981,1984). სსრკ თასის სამგზის მფლობელი (1980, 1981, 1982), მეორე პრიზიორი (1979) და სსრკ მოსწავლეთა XV სპარტაკიადის მეორე პრიზიორი (1978). სსრკ ჩემპიონი ახალგაზრდებს შორის (1979). სსრკ საერთაშორისო კლასის სპორტის ოსტატი. ევროპისა და მსოფლიოს ჩემპიონი (1980, პოზნანი, პოლონეთი). 1987 წელს დაამთავრა საქართველოს ფიზკულტურის ინსტიტუტი.